Բժիշկ Արամ Սահակեան-Սալբի

Արամ Մ. Սահակեան (կամ՝ Արամ Մ․ Աահակեան , ծնած ), ճանչցուած իբր Սալբի, հայ գրող եւ բժիշկ:

1906-ին աւարտած է Կեսարիոյ Սուրբ Կարապետ վանքի ժառանգաւորաց վարժարանը: Բժշկութիւն ուսանած է Պէյրութի Ֆրանսական  համալսարանի բժշկական դպրոցին մէջ: Ուսանողութեան տարիներուն, անդամակցած է ՀՅԴ-ին: «Սալբի» գրչանունով աշխատակցած է «Ազատամարտ» պարբերականին:

1914-1918 տարիներուն` Ա. համաշխարհային պատերազմին, զօրակոչուած է օսմանեան բանակ եւ ծառայած է իբրեւ զինուորական բժիշկ: 

Գերի ինկած է անգլիական ուժերուն ձեռքը եւ իբրեւ ռազմագերի`տեղափոխուած  Փոր Սայիտ, ուր եղած է մուսալեռցի գաղթականներուն բժիշկը: Այդ օրերու յուշերը արձանագրած է իր «Ալեակներ եւ խլեակներ» ու «Մեր խաչը» գիրքերուն մէջ:

1918-ին ազատ արձակուած է եւ վերադարձած Պոլիս, ուր ունեցած ազգային եւ գրական բեղուն գործունէութիւն: Աշխատակցած է «Ճակատամարտ» թերթին:

Տեղափոխուած է Փարիզ, հոն ապրած է քանի մը տարի, վարած է հանրային եւ հասարակական գործունէութիւն:

1922-ին հաստատուած է Ռումանիա, ուր ապրած է աւելի քան 20 տարի: Ռումանիոյ պատգամաւորական ժողովին, ներկայացուցած է Պազարճըքի եւ Պուքրէշի հայ համայնքները: Խումբ մը հայ բժիշկներու հետ գլխաւորած է Պուքրէշի հայկական բուժարանի աշխատանքները, անվճար բուժած է կարիքաւոր հայ հիւանդներ, ինչպէս նաեւ պատերազմի տարիներուն` 1942-1945, բժշկական եւ այլ տեսակ անհրաժեշտ օգնութիւն ցուցաբերած է խորհրդային ռազմագերիներուն:

1944-1946 եղած  է Պուքրէշի «Հայ մշակոյթի տուն»ի վարչութեան նախագահը: 

Աշխատակցած է Պոլսոյ, Փարիզի եւ ռումանահայ պարբերական մամուլին: 

Գրած է բազմաթիւ երկեր, երգիծական յօդուածներ («Յուշեր եւ փուշեր») եւ բժշկագիտական յօդուածներ:

Հրատարակած է «Հայ վրանաքաղաքին տարեգիրքը»` 1919-ին, «Մեր խաչը»` 1921-ին, «Պատգամաւոր շուները»`1945-ին, «Դէպի հայրենիք, թռչուններու հասարակապետութեան մէջ» վէպերը: 

«Մեր խաչը»ը հրատարակուած է նաեւ  անգլերէնով, Լոս Անճելըս, Քալիֆորնիա, Միացեալ Նահանգներ:

Սալբի գրչանունի կողքին, երբեմն ստորագրած է Սիրիուս ծածկանունը:

Բժիշկ Արամ Սահակեան մահացած է 17 յունիս 1968-ին, ՊուքրէշThe Armenian Genocide in Literature: Perceptions of Those ... 9939822189 2012:

Հաւաքածոն նաեւ թարգմանուած եւ հրատարակուած է անգլերէնով՝ Լոս Անճելըս, Քալիֆորնիա, ԱՄՆ:The Armenian Review - Volume 38 -1985 - Page 53 M. Salpi, Mer khache [Our cross] Ան նաեւ ունի այլ գործ մը, վերնագրուած՝ «Պատգամաւոր Շուները», հրատարակուած 1945 թուականին:
 Ծանօթագրութիւններ